KOMISSION PÄÄTÖS,
tehty 22 päivänä heinäkuuta 1997,
sellaisissa kolmansissa maissa, joista tuodun tuoreen siipikarjanlihan jäsenvaltiot hyväksyvät, sijaitsevien laitosten väliaikaisen luettelon laatimisesta tehdyn päätöksen 97/4/EY muuttamisesta (ETA:n kannalta merkityksellinen teksti) (97/574/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on muutettuna päätöksellä 97/34/EY (2), ja erityisesti sen 2 artiklan 1 kohdan,
sekä katsoo, että
komission päätöksessä 94/85/EY (3), sellaisena kuin se on viimeksi muutettuna päätöksellä 96/2/EY (4), vahvistetaan luettelo kolmansista maista, joista jäsenvaltiot hyväksyvät tuoreen siipikarjanlihan tuonnin,
monien tässä luettelossa olevien maiden osalta tuoreen siipikarjanlihan tuonnilta vaadittavat eläinten terveyttä koskevat vaatimukset ja eläinlääkärintodistukset on vahvistettu komission päätöksessä 94/984/EY (5), sellaisena kuin se on muutettuna päätöksellä 96/456/EY (6),
komission päätöksessä 97/4/EY (7) vahvistetaan alustava luettelo kolmansissa maissa sijaitsevista laitoksista, joista tuodun tuoreen siipikarjanlihan jäsenvaltiot hyväksyvät,
terveyttä koskevista ongelmista tuoreen siipikarjanlihan tuotannossa ja markkinoille saattamisessa 15 päivänä helmikuuta 1971 annetun neuvoston direktiivin 71/118/ETY (8), sellaisena kuin se on viimeksi muutettuna ja saatettuna ajan tasalle direktiivillä 92/116/ETY (9), 14 artiklan mukaisesti on suoritettu useita tarkastuksia; näissä tarkastuksissa on paljastunut, etteivät Yhdysvaltain tuotantotavalla toimivat laitokset vastaa kaikkia yhteisön sääntelyn asiaankuuluvia säännöksiä,
Yhdysvaltain viranomaiset ovat tarkastelleet toimitettua laitosluetteloa uudelleen näiden tarkastusten tulosten mukaan; komission on aiheellista suorittaa lisätarkastuksia näissä laitoksissa; luettelon olisi oltava voimassa kuuden kuukauden ajan, jotta nämä tarkastukset saadaan suoritettua, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 97/4/EY liitteen Yhdysvaltoja koskeva osa tämän päätöksen liitteellä.
2 artikla
Tässä liitteessä olevaa luetteloa laitoksista ei sovelleta enää 30 päivästä syyskuuta 1997.
3 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä heinäkuuta 1997.